દેશના વડાપ્રધાન નરેન્દ્ર મોદી 29 જુનના રોજ રાજકોટ આવી રહ્યાં છે, આથી ગુજરાત સરકારે તેમની સુરક્ષા વ્યવસ્થાને લઇ કવાયત શરૂ કરી દીધી છે. વડાપ્રધાનની ઝેડ પ્લસ સિક્યોરીટી માટે SPGના 60 કમાન્ડો અને બંદોબસ્ત માટે કમીશનર કામે લાગ્યા છે. 3 આઈજી સહીત 27 IPS અધિકારી, 65 DYSP, 150 પી.આઈ, 500 જેટલા પી.એસ.આઈ અને SRPની 15 કંપની સહીત કુલ 8 હજાર જવાનો વડાપ્રધાન સુરક્ષા માટે ખડેપગે હાજર રહેશે. સમગ્ર બંદોબસ્તની જવાબદારી 3 IPS અધિકારીઓને સોંપવામાં આવી છે. સુરક્ષા માટેના જવાનો મંગળવારના જે-તે જિલ્લામાંથી રવાના થઇ રાજકોટ પહોંચશે.